stanford-oval/wikipedia huggingface dataset:
Pauli Kaitila

Pauli Kalevi Kaitila (12. toukokuuta 1925 Orimattila – 4. heinäkuuta 1998 Orimattila) oli suomalainen yrittäjä ja yritysjohtaja, joka sai teollisuusneuvoksen arvonimen.
| Pauli Kaitila> Henkilötiedot |
| --- | --- |
Syntynyt: 12. toukokuuta 1925, Orimattila
Kuollut: 4. heinäkuuta 1998, Orimattila (73 vuotta)
Kansalaisuus:  suomalainen
Vanhemmat:  Yrjö Aleksanteri Kaitila ja Bertta Sofia Jaakkola
Puoliso:  Eeva Marjatta Aro (1955–1976) ja Seija Helena Palm (1980–1998)
Kaitilan vanhemmat olivat maanviljelijä Yrjö Aleksanteri Kaitila ja toimitusjohtaja Bertta Sofia Jaakkola ja puolisot 1955–1976 Eeva Marjatta Aro ja vuodesta 1980 Seija Helena Palm. Kaitila kävi kansakoulun ja keskikoulun ja työskenteli sotien jälkeen äitinsä omistamassa tekstiilialan yrityksessä, josta oli 1944 tullut Kaitilan Kutomo -niminen osakeyhtiö. Tekstiiliteollisuuteen Kaitila kouluttautui 1947–1948 Leicesterissä Englannissa ja perusti sieltä palattuaan oman Kudoste-yrityksen valmistamaan alusasuja ja paitoja sekä yö- ja uimapukuja, joskin hän toimi samaan aikaan myös äitinsä johtamassa yrityksessä. Kun Kaitilan äiti kuoli 1954, hänestä tuli Kaitilan Kutomon toimitusjohtaja.
Kaitila uudisti yrityksen valmistamien tuotteiden valikoimaa, kasvatti tuotantoa merkittävästi ja alkoi myydä tuotteita suoraan sekä muiden omistamissa että omissa vähittäiskaupoissa. Yritys kasvoi koko 1960- ja 1970-luvun ja kuului Suomen suurimpiin trikooteollisuusyrityksiin. Vuonna 1970 sen nimeksi tuli Kaitila. Pauli Kaitila jäi pois yrityksen johdosta 1980-luvun alussa, teollisuusneuvoksen arvonimen hän sai vuonna 1975. Kaitila osallistui alansa järjestötoimintaan ja oli Orimattilan kunnanvaltuutettu 1961–1988.
Papiston apulainen

Papiston apulainen (myös papistonapulainen) oli tuomiokapitulin tehtäväänsä määräämä pappi, joka toimi ilman valtakirjaa.
Virka oli aiemmin ylimääräinen ja sitä hoiti usein nuorempi pappi. Virka oli virallisesti vakinainen papiston apulaisen virka, johon kuului etenkin kirkkoherranvirastossa hoidettavia tehtäviä. Aiemmin papiston apulainen oli tilapäisesti kirkkoherran apulaiseksi määrätty pappismies, joka avusti kirkkoherraa tämän sairauden tai vanhuuden vuoksi.
PIKI-kirjastot

PIKI-kirjastot on Pirkanmaan kaupungin- ja kunnankirjastojen muodostama seudullinen verkosto eli kirjastokimppa. Verkoston muodostavat yhteistyösopimuksen tehneet kunnat ja toiminta on kuntalain mahdollistavaa vapaaehtoista yhteistyötä kirjastopalveluiden kehittämiseksi. PIKI tulee sanoista PIrkanmaan KIrjastot.
PIKI-kirjastoihin kuuluvat
Akaan kaupunginkirjasto
Hämeenkyrön kunnankirjasto
Ikaalisten kaupunginkirjasto
Juupajoen kunnankirjasto
Kangasalan kunnankirjasto
Kihniön kunnankirjasto
Lempäälän kunnankirjasto
Mänttä-Vilppulan kaupunginkirjasto
Nokian kaupunginkirjasto
Oriveden kaupunginkirjasto
Parkanon kaupunginkirjasto
Pirkkalan kunnankirjasto
Punkalaitumen kunnankirjasto
Pälkäneen kunnankirjasto
Ruoveden kunnankirjasto
Sastamalan kaupunginkirjasto
Tampereen kaupunginkirjasto
Urjalan kunnankirjasto
Valkeakosken kaupunginkirjasto
Vesilahden kunnankirjasto
Virtain kaupunginkirjasto
Ylöjärven kaupunginkirjasto
PIKI-yhteistyö alkoi vuonna 2002, jolloin yksitoista kuntaa allekirjoitti liittymis- ja ohjelmistosopimuksen. PIKI-kirjastoilla on käytössään yhteinen kirjastojärjestelmä.
Aiheesta muualla

Piki-kirjastot kartalla (yhteensä 76 palvelupistettä) (piki.finna.fi)
Mortal Kombat -tuotesarjan universumi

Mortal Kombat -pelisarjan fiktiivinen universumi koostuu monista eri maailmoista.
Chaosrealm

Chaosrealm on alue, joka sijaitsee pohjoiseen Orderrealmista. Nimensä mukaan Chaosrealm on paikka, jossa vallitsee kaaos, jonka sen asukkaat ovat luoneet. Chaosrealmissa fysiikan lait eivät päde ja kaikki esineet leijuvat ilmassa. Chaosrealmin sanotaan olleen ennen normaali maailma, kunnes kaaosjumala Zaggot vapautti "myrskyn", joka sekoitti tasapainon. Chaosrealm on sodassa Orderrealmin kanssa kiistellen alueen vesivaroista, joita Orderrealm haluaisi hyödyntää. Chaosrealmissa sijaitsee useita temppeleitä, hautausmaita, joissa on leijuvia goottilaistyylisiä ruumisarkkuja ja labyrintti, jonka päässä sijaitsee vesiallas, joka ikäännyttää altaaseen joutuneen henkilön. Alue esiintyi ensimmäisen kerran pelissä Mortal Kombat: Deception, jossa Shujinko vieraili Chaosrealmissa etsien Kamidogua. Alueen asukkaat tunnetaan Chaosrealmelaisina, joista ainoa tunnettu asukas on Havik. Joillakin Chaosrealmin asukkailla on kaulassaan kaaosriipus, jossa on sininen jalokivi ja he yleensä ovat anarkistisia ja puhuvat takaperin. Lisäksi useat papit pitävät kaaospäähinettä Havik mukaan lukien. Chaosrealm teki cameo-roolin vuoden 2011 Mortal Kombat-pelissä esiintyen taustalla eräässä haastetornin tehtävässä. Mortal Kombat 11-pelin Aftermath-lisäversiossa Shang Tsung karkotti Gerasin portaalin kautta Chaosrealmiin todeten hänen olevan nyt Havikin ongelma.
Edenia

Kuten Edenian nimestä voi päätellä, se on samankaltainen kuin Eedenin puutarha. Edenia on todella viljava maailma ja sen asukkaat ikääntyvät paljon hitaammin kuin muualla Mortal Kombatin universumissa. Edenia on kuitenkin huonomaineinen siitä, että se on ollut Outworldin alaisena. Kaikista maailmoista se on eniten Earthrealmin kaltainen elinympäristön ja asukkaiden perusteella. Argus ja Delia olivat ennen Edenian suojelijajumalia, kunnes Daegon surmasi heidät.
Ensimmäinen tunnettu Edenian hallitsija oli kuningas Jerrod. Hänen parhaimmat soturinsa hävisivät Mortal Kombat-turnauksen kymmenen kertaa peräkkäin, minkä johdosta Shao Kahn valtasi Edenian. Hän pakotti kuningatar Sindelin naimisiin itsensä kanssa ja adoptoi tämän tyttären, Kitanan. Edenia oli Kahnin hallinnassa useita vuosia ja vapautui vasta Kahnin epäonnistuttua Earthrealmin valtauksessa. Sodan jälkeen pahat voimat poistuivat Edeniasta ja Sindel nousi takaisin valtaistuimelle. Myöhemmin mystisen tulielementaalin Blazen herättyä hän kutsui kaikkien realmien taistelijat viimeiseen Armageddonin taisteluun, joka käytiin Edeniassa.
Edenia > Merkittäviä asukkaita

Sindel, Edenian kuningatar.
Kitana, Edenian prinsessa.
Jade, Kitanan henkivartija.
Taven, Edenian suojelijajumala Arguksen poika.
Daegon, suojelijajumala Arguksen poika ja Red Dragon-klaanin perustaja.
Rain, suojelijajumala Arguksen poika.
Tanya, Edenian suurlähettilään tytär.
Earthrealm

Earthrealm on keskeisin paikka Mortal Kombat universumissa ja paikka, jota Raiden suojelee ja jota Shao Kahn yrittää epätoivoisesti valloittaa. Earthrealm muistuttaa tavallista normaalia maailmaa, jossa Mortal Kombat-turnaukset käydään. Earthrealmissa sijaitsevassa temppelissä olevassa Jinsei-kammiossa on Earthrealmin energianlähde, joka on hehkuvaa sinistä nestettä, kuin kylmää laavaa, joka kykenee parantamaan vammoja ja lataamaan Raidenin voimia. Vanhimmat Jumalat loivat säännön, jonka mukaan Shao Kahn saisi valloittaa Earthrealmin jos Outworld voittaisi turnauksen kymmenen kertaa peräkkäin. Goro voitettuaan Suuren Kung Laon voittikin yhdeksän turnausta peräkkäin ja viimeinen kymmenes turnaus ratkaisisi Earthrealmin kohtalon. Johnny Cage auttoi Liu Kangia voittamaan turnauksen varmistaen ettei Kahn voisi valloittaa Earthrealmia. Kahn onnistui kayttämään hyväkseen sääntöjen porsaanreikää järjestäen vaihtoehtoisen turnauksen, jonka kuitenkin Liu Kang voitti jälleen. Kahn herätti Sindelin henkiin voidakseen tehdä invaasion Earthrealmiin, mutta Earthrealmin puolustajat voittivat hänen armeijansa.
Earthrealm > Merkittäviä asukkaita

Raiden, Earthrealmin suojelija ja ukkosjumala
Johnny Cage, näyttelijä
Liu Kang, Earthrealmin puolustaja
Kung Lao, Earthrealmin puolustaja ja entinen Shaolin-munkki
Sonya Blade, erikoisjoukkojen luutnantti
Jackson Briggs, erikoisjoukkojen majuri ja Sonyan esimies
Kurtis Stryker, poliisi
Kabal, Strykerin pari ja entinen Black Dragon-klaanin jäsen
Nightwolf, shamaani
Kano, Black Dragon-klaanin johtaja
Shang Tsung, turnausten järjestäjä ja noita
Cyrax, Lin Kuei-klaanin jäsen, myöhemmin kyborgi
Sektor, Lin kuei-klaanin jäsen, myöhemmin kyborgi ja Tekunin-kyborgininjaklaanin johtaja
Fujin, Earthrealmin suojelija ja tuulijumala
Kenshi, taistelija
Shujinko, taistelulajien mestari
Kai, White Lotus Societyn entinen jäsen
Hsu Hao, entinen erikoisjoukkojen sotilas ja Red Dragon-klaanin jäsen
Mavado, Red Dragon-klaanin jäsen
Jarek, Black Dragon-klaanin jäsen ja kenraali
Mokap, entinen taistelulajien opettaja
Kira, Black Dragon-klaanin jäsen
Kobra, Black Dragon-klaanin jäsen
Netherealm

Sitä kutsutaan myös Helvetiksi ja Netherrealmiksi. Netherealmissa on velhojen rakentama kaupunki, Nekros, joka suojelee asukkaitaan demoneilta. Netherealm on toinen Mortal Kombatin maailmoista, jonka koko on ääretön. Netherealmissa sijaitsee pohjaton verimeri, jonka yli lautturi Kharon kuljettaa Netherealmiin tuomitut sielut laivallaan. Myös Kronikan linnoitus, jossa Ajan Tiimalasi on sijaitsee Netherealmissa.
Mortal Kombatin universumissa kuolleiden sielut ja rikolliset joutuvat Netherealmiin kokemaan loppumatonta kidutusta. Näiden lisäksi Netherealmissä on muita asukkaita, kuten erilaisia demoneita. Se muistuttaa kristittyjen Helvettiä ja itse asiassa Netherealmin entinen hallitsija oli nimeltään Lucifer.
Miljoonia vuosia sitten langennut jumala, Shinnok, joutui Netherealmiin ja joutui Luciferin kidutettavaksi. Hän kuitenkin vapautui velho Quan Chin avulla ja hänestä tuli Netherealmin hallitsija muuttaen sitä enemmän Earthreamin kaltaiseksi. Hän myös käytti maailmaa apunaan vallatessaan Edeniaa, mutta epäonnistui.
Netherealm > Tunnettuja asukkaita

Quan Chin alkuperä ei ole tiedossa, mutta on sanottu, että hän olisi ollut kotoisin Netherealmista ja oli Brotherhood of Shadow-klaanin johtaja.
Ashrahin alkuperä on tuntematon, mutta hän palveli kerran Brotherhood of Shadowia.
Moloch on Netherealmissa syntynyt oni.
Sareena on demoni, joka oli kerran Quan Chin henkilökohtainen avustaja ja palveli tämän klaania.
Reikon alkuperä ei ole tiedossa, mutta hänen uskotaan olleen demoni ja hän oli Brotherhood of the Shadowin jäsen.
Kia ja Jataaka ovat demoneita, jotka palvelivat Quan Chita.
Drahmin oli kerran sotapäällikkö, joka joutui Netherealmiin rikostensa johdosta ja muuttui oniksi.
Noob Saibot oli alkuperäinen Sub-Zero, mutta joutui Scorpionin murhaamaksi, koska oli aiemmin murhannut hänet. Korruptoituneen sielunsa johdosta hän muuttui aaveeksi.
Scorpion, Shirai Ryu-klaanin johtaja ja perustaja kuoli, ja hänet surmasi Noob Saibot (silloinen Sub-Zero). Toisin kuin useimmat olennot Netherealmissa, Scorpion ei ole paha eikä myöskään hyvä.
Smoke, entinen Lin Kuei-klaanin jäsen ja myöhemmin kyborgi tuli Netherealmiin Noob Saibotin kanssa.
Outworld

Sen nimi on usein suomennettu Ulkomaailmaksi.
Outworldin tunnettu historia alkoi kauan sitten ja sen ensimmäisenä hallitsijana toimi lohikäärmekuningas Onaga. Vaikka pian valtaistuimelle nousi Shao Kahn, heillä molemmilla oli samat suunnitelmat laajentaa Outworldia. Outworld onkin maailma, johon on yhdistetty useita muita maailmoja kuten Zaterra, Vaeternus, Tarkata, Osh-Tekk ja Arnyek. Animaatiosarjassa Mortal Kombat: Defenders of the Realm mainittiin Hinpar-niminen maailma, jonka Shao Kahn valtasi osaksi Outworldia, vaikka yhdistyminen ei täysin onnistunut. Realmissa vallitsee ikuinen pimeys ja Ruby-niminen naissoturi on realmin ainoa tunnettu asukas. Muita sarjassa mainittuja Outworldiin yhdistettyjä maailmoja ovat viidakkomainen ja kalliomainen maailma Xaa ja kristallisia vuoristoja ja villiä kasvillisuutta sisältävä maailma Ilkan.
Outworld oli kerran kaunis ja majesteettinen maailma, mutta nykyään se on pääasiassa autiomaata, aavikkoa, happoaltaita, tiheää metsikköä ja korkeita vuoria. Pieniä kyliä on hajanaisesti ja Edenian tapaan maailmassa on paljon magiaa. Keisarillisen palatsin lisäksi Outworldissa ei ole suuria kaupunkikeskittymiä. Outworldin pääkaupungin nimi on Z'Unkarah. Muita Outworldin tunnettuja kaupunkeja ovat Lei Chen, Makeba ja Kuatan, jota shokanit asuttavat.
Outworld > Outworldin asukkaat > Alkuperäisasukkaat

Cryomancerit: Vaikka heitä ei enää ole, cryomancerit olivat kansa joka eli Outworldissa kauan sitten. Ne olivat vaaleita ja osasivat käsitellä jäätä. Ei tiedetä syytä lajin kuolemaan, mutta luultavasti se oli Shao Kahnin syytä sillä hän on tehnyt saman saureille ja vampyyreille, vaikkakaan nämä eivät vielä ole kuolleet sukupuuttoon. Muutamia tämän lajin jäseniä on kuitenkin yhä hengissä (kuten Sub-Zero ja Frost). Mortal Kombat 11 -pelissä Sindelin ja Sub-Zeron kohtaamisessa Sindel kertoi Sub-Zerolle tämän esi-isien eläneen ennen Edeniassa, kunnes hän karkotti heidät.
Outworldilaiset: Kuten useimpien maailmojen asukkaat, myös outworldilaiset näyttävät ihmisiltä, mutta ovat parempia taikojen kanssa ja elävät kauemmin. Kaikki sarjassa tavatut outworldilaiset näyttävät samalta kuin Earthrealmin Itä-Aasiassa asuvat ihmiset. Bo' Rai Cho, Reiko ja Li Mei ovat tunnetuimpia outwordilaisia.
Tarkatalaiset: Paimentolaisina eläviä humanoideja, jotka elävät raivon täyttämää alkukantaista elämää. Ne ovat Netherealmin demoneiden ja outworldilaisten risteymä. Demoniverensä johdosta tarkataneilla kasvaa terät käsivarsistaan ja heidän hampaansa ovat terävät. Baraka on lajin tunnetuin edustaja. Mileena oli Shao Kahnin ja Shang Tsungin luoma tarkatanin ja ihmisen risteymä.
Outworld > Outworldin asukkaat > Kotoisin muualta tai alkuperä tuntematon

Shokanit: Humanoideja, jotka ovat pitkiä ja voimakkaita. Heillä on neljä kättä ja heidän ihonsa on melkein kuin sammakolla tai liskoilla. Shokanit ovat kiivaita taistelijoita ja vihaavat kentaureja. Goro, Kintaro ja Sheeva ovat lajin tunnetuimpia edustajia.
Kentaurit: Kentaurit muistuttavat Earthrealmin mytologioissa esiintyviä kentaureja, mutta ovat turmeltuneempia. Kentaurit vihaavat shokaneita. Motaro on lajin tunnetuin edustaja.
Vampyyrit: Laji on ollut osa Outworldia siitä lähtien, kun Kahn yhdisti heidän maailman Vaeternusin omaansa. Toisin kuin muut fiktiiviset vampyyrit, he kykenevät liikkumaan päivällä, mutta eivät kuitenkaan kestä kunnolla Earthrealmin aurinkoa. Nitara on lajin tunnetuin edustaja.
Saurit eli raptorit: Sukupuuton partaalla oleva liskomainen laji, joka asutti Zaterraa, jonka Shao Kahn tuhosi ja yhdisti Outworldiin. Reptile ja Khameleon ovat lajin tunnetuimmat edustajat.
Elementaalit: Olentoja, jotka ovat erikoistuneet tiettyjen elementtien hallitsemiseen. Heidän ulkomuotonsa riippuu hallitsemastaan elementistä. Blaze ja Tremor ovat tunnetuimpia elementaaleja. Myös Cetrion, joka hallitsee kaikkia neljää elementtiä (maa, ilma, tuli ja vesi) voidaan kykyjensä perusteella luokitella elementaaliksi.
Osh-Tekk: asteekkityylisiä heimosotureita, jotka Shao Kahn orjuutti. Reiko ja Goro surmasivat lähes kaikki lajin edustajat. Kotal Kahn on lajin ainoa jäljellä oleva tunnetuin edustaja.
Kytinnit: hyönteismäisiä olentoja, joilla on pieniä hyönteisiä sisällään. Shao Kahn yhdisti lajin kotisaaren Arnyekin Outworldiin. D'Vorah on lajin tunnetuin edustaja.
Naknadanit: kuusikätisiä hiisien kaltaisia olentoja, jotka Shao Kahn orjuutti. Kollector on lajin tunnetuin edustaja.
Ferra ja Torr ovat tuntematon symbioottipari Ferran ollessa nuori nainen, joka ratsastaa ison Bruten selässä. Heidän alkuperänsä ei ole tiedossa, mutta heidän oletetaan olevan kotoisin Outworldista.
Outworld > Outworldin asukkaat > Syntyneitä

Sub-Zeron sekä Frostin esi-isät.
Baraka
Bo' Rai Cho
Chameleon
Ermac
Goro
Khameleon
Kintaro
Li Mei
Mileena
Motaro
Nitara
Onaga
Reiko
Reptile
Shao Kahn
Sheeva
Orderrealm

Orderrealm (tai Seido) on paikka, missä laki ja järjestys sekä rakenteellinen jatkumo vallitsee pysyvästi. Orderrealm sijaitsee etelään Chaosrealmista. Orderrealmin kaupungit ovat nimeltään Bluetown, Greentown, Redtown ja Goldtown. Orderrealm sisältää myös runsaasti arvokiviä kuten vihreitä jalokiviä, kultakimpaleita, tuliopaaleja ja talvikiviä. Orderrealmin ainoat tunnetut asukkaat ovat seidalaiset, joihin kuuluvat mm Dairou, Darrius ja Hotaru. Orderrealm näytettiin ensimmäisen kerran Mortal Kombat: Deception-pelissä, jossa Shujinko matkusti Orderrealmiin etsiessään Kamidogua. Vuoden 2011 Mortal Kombat pelissä Seido teki cameo-roolin, kun Johnny Cage matkusti sinne saadakseen kyvyn hallita paremmin kehostaan pursuilevaa tuhon energiaa. Orderrealm nähtiin myös eräässä haastetornitehtävässä taustalla.
Orderrealm > Tunnettuja asukkaita

Dairou
Darrius
Hotaru
Aiheesta muualla

http://mortalkombat.wikia.com/wiki/Chaosrealm
http://mortalkombat.wikia.com/wiki/Seido
http://mortalkombat.wikia.com/wiki/Outworld
http://mortalkombat.wikia.com/wiki/Edenia
http://mortalkombat.wikia.com/wiki/Earthrealm
http://mortalkombat.wikia.com/wiki/Netherrealm
https://mortalkombat.fandom.com/wiki/Hinpar
https://mortalkombat.fandom.com/wiki/Xaa
https://mortalkombat.fandom.com/wiki/Ilkan
Pappadianá

| Pappadianá Παππαδιανά |
| --- | --- |
 Pappadianá
 Koordinaatit: 35°25′59″N, 24°1′59″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Chaniá
Hallinto:  
 – Asutustyyppi:  kyläyhdyskunta
 – Kallikrates-koodi:  74010501
Väkiluku (2021):  170
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Pappadianá (kreik. Παππαδιανά) on Kreikan kyläyhdyskunta (virallisesti Δημοτική Κοινότητα Παππαδιανών, Dimotikí Koinótita Pappadianón), joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Kyläyhdyskunnan väkiluku on 170 (2021).
Pappadianán kyläyhdyskunnan kylät sijaitsevat Kreetan läntisissä sisäosissa noin 15 kilometriä etelään Chanián kaupungista. Kyläyhdyskuntaaan kuuluvat kylät Achládes, Gerolákkos, Loúlos ja Panagiá.
Ortona

| Ortona |
| --- | --- |

 vaakuna
Valtio:   Italia
Alue:  Abruzzo
Maakunta:  Chieti
Hallinto:  
 – Hallinnon tyyppi:  Kunta
 – Pormestari:  Leo Castiglione
Pinta-ala:  
 – Kokonaispinta-ala:  70,88 km²
Väkiluku (31.12.2017):  23 111
 – Väestötiheys:  326 as./km²
Postinumero:  66026
Infobox OKVirheellinen NIMI-arvo: 
Ortona on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 23 111 ihmistä vuonna 2017. Vuoden 2011 väestönlaskennan mukaan kunnassa oli 23 425 asukasta.
Aiheesta muualla

Kuvia tai muita tiedostoja aiheesta Ortona Wikimedia Commonsissa
Chietin maakunta
Altino | Archi | Ari | Arielli | Atessa | Bomba | Borrello | Bucchianico | Canosa Sannita | Carpineto Sinello | Carunchio | Casacanditella | Casalanguida | Casalbordino | Casalincontrada | Casoli | Castel Frentano | Castelguidone | Castiglione Messer Marino | Celenza sul Trigno | Chieti | Civitaluparella | Civitella Messer Raimondo | Colledimacine | Colledimezzo | Crecchio | Cupello | Dogliola | Fallo | Fara Filiorum Petri | Fara San Martino | Filetto | Fossacesia | Fraine | Francavilla al Mare | Fresagrandinaria | Frisa | Furci | Gamberale |  Gessopalena | Gissi | Giuliano Teatino | Guardiagrele | Guilmi | Lama dei Peligni | Lanciano | Lentella | Lettopalena | Liscia | Miglianico | Montazzoli | Montebello sul Sangro | Monteferrante | Montelapiano | Montenerodomo | Monteodorisio | Mozzagrogna | Orsogna | Ortona | Paglieta | Palena | Palmoli | Palombaro | Pennadomo | Pennapiedimonte | Perano | Pietraferrazzana | Pizzoferrato | Poggiofiorito | Pollutri | Pretoro | Quadri | Rapino | Ripa Teatina | Rocca San Giovanni | Roccamontepiano | Roccascalegna | Roccaspinalveti | Roio del Sangro | Rosello | San Buono | San Giovanni Lipioni | San Giovanni Teatino | San Martino sulla Marrucina | San Salvo | San Vito Chietino | Sant’Eusanio del Sangro | Santa Maria Imbaro | Scerni | Schiavi di Abruzzo | Taranta Peligna | Tollo | Torino di Sangro | Tornareccio | Torrebruna | Torrevecchia Teatina | Torricella Peligna | Treglio | Tufillo | Vacri | Vasto | Villa Santa Maria | Villalfonsina | Villamagna
Ortopedinen manuaalinen terapia

Ortopedinen manuaalinen terapia eli OMT on fysioterapian erikoisala, joka keskittyy tuki- ja liikuntaelinongelmien tutkimiseen, hoitoon ja ennaltaehkäisyyn.
OMT keskittyy henkilön fyysisen toimintakyvyn arviointiin, hermo-, lihas- ja nivelrakenteiden tutkimiseen ja terapiaan sekä toimintahäiriöiden ennaltaehkäisyyn. OMT perustuu haastatteluun, tutkimiseen ja kliiniseen päättelyyn. Tutkimisessa huomioidaan mm. asiakkaan asentoa, arvioidaan liikkuvuutta, testataan neurologisten oireiden esiintymistä, pyritään löytämään ongelman aiheuttaja mm. provokaatiotestein sekä huomioidaan kehon toimivuutta ja hallintaa. Lisäksi tutkimisessa ja terapiassa huomioidaan yksilöllisesti kunkin henkilön psykososiaaliset- ja ympäristötekijät. Tutkimisen jälkeen laaditaan yhdessä asiakkaan kanssa tavoitteet ja valitaan sopivat terapiamuodot.
OMT-fysioterapeutti toimii moniammatillisessa yhteistyössä muiden terveydenhuollon ammattilaisten kanssa. Tutkimisen tukena ja terapian suunnittelussa käytetään apuna potilaasta saatavilla olevaa lääketieteellistä tietoa, kuten kuvantamistutkimuksia. Varsinaisesti kuvantamistutkimuksien teoriaa, tulkintaa ja soveltamista käytännön potilastyöhön opetetaan vain muutamia tunteja opinto-ohjelmassa.
Terapiamuotoina käytetään mm. manuaalisia tekniikoita ja terapeuttista harjoittelua sekä tukevia tai ohjaavia teippauksia. Manuaalisiin tekniikoihin kuuluvat mm. nivelmobilisaatiot ja -manipulaatiot, myofasciaaliset tekniikat (pehmytkudoskäsittelyt, kuten trigger-pistekäsittelyt, fascia-käsittelyt, akupunktio), neuraalikudoksen mobilisointitekniikat, venytykset ja lihasenergiatekniikat. Näillä hoitokeinoilla luodaan edellytykset asiakkaan omalle harjoittelulle. Terapeuttisella harjoittelulla kehitetään mm. lihastukea sekä asennon- ja liikkeenhallintaa. Asianmukaisella ohjauksella sekä omatoimisella harjoittelulla pyritään tuki- ja liikuntaelinongelmien hoitoon ja ennaltaehkäisyyn. Lähtökohtana on asiakkaan oman aktiviteetin tukeminen ja ohjaus virheellisten kuormitustekijöiden välttämiseksi.
Ortopedisen manuaalisen terapian jatkuvaan arviointiin ja kehittämiseen käytetään uusinta tieteellistä tietoa ja vahvaa kliinistä näyttöä lähinnä muilta aloilta, kuten osteopatiasta ja kiropraktiikasta sovellettuna. Omaa perustutkimusta fysioterapeutit eivät ole juuri tehneet käsillä tehtävistä hoidoista.
OMT:n maailmanlaajuinen kattojärjestö on IFOMPT, joka on maailman fysioterapiajärjestön (WCPT) suurin erikoisalayhdistys. Fysioterapia kuuluu Suomessa virallisen terveydenhoidon piiriin, joten lääkärin määräämän OMT- fysioterapian kustannuksia korvataan sairausvakuutuksesta, kun hoidon on antanut koulutettu fysioterapeutti.
Ortopediseen manuaaliseen terapiaan erikoistuminen kestää Suomessa 3 vuotta osa-aikaisena työn ohessa tapahtuvana lisäkoulutuksena. Koulutus ei ole varsinainen tutkinto, vaan se perustuu viikonloppukurssien ja harjoittelupäivien suorittamiseen. Koulutuksen järjestää yksityinen tarjoaja SOMTY. Koulutukseen valitaan pääsykokeilla fysioterapeutteja sekä lääkäreitä. Koulutuksen aikana syvennetään tietoja ja taitoja tuki- ja liikuntaelimistön rakenteesta, toiminnasta, tutkimisesta ja hoidosta.
Aiheesta muualla

Suomen Ortopedisen Manuaalisen Terapian Yhdistys (SOMTY)
International Federation of Orthopaedic Manipulative Physical Therapists (IFOMPT)